Lilli Luuk

**Lilli Luuk**, kodanikunimega **Kristina Tamm** (sündinud 8. juunil 1976) on eesti kirjanik, endine kunstnik ja kunstiajaloolane.

Ta on olnud Tartu kõrgema kunstikooli lektor ja õppeprorektor.

## Looming kirjanikuna
Lilli Luuk debüteeris 2017. aastal kirjandusajakirjas Looming ja pälvis 2018 Friedebert Tuglase novelliauhinna novelli "Auk" ning aastal 2021 "Kolhoosi miss" eest.

Tema lood leiavad sageli aset 1980. ja 1990. aastatel, Eesti ühiskondliku murrangu ajal ning tihti "visandavad pigem kurva ja ebaturvalise eksistentsi pildi". 

2022. aastal sai Luugi esimene romaan "Minu venna keha" III koha kirjastuse Hea Lugu ajalooliste romaanide võistlusel.

Lilli Luuk valiti aastatel 2023–2025 kirjanikupalga saajate hulka .

Luugi lühiproosat on tõlgitud saksa, läti, ungari ja prantsuse keelde.

## Teosed
* "Kolhoosi miss". Saadjärve kunstikeskus 2022. ISBN 9789916414699
* "Minu venna keha". Hea Lugu 2022. ISBN 9789916702246
* "Ööema". Saadjärve kunstikeskus 2024. ISBN 9789916426944

## Looming kunstnikuna
Kunstniku ja kunstiajaloolasena kasutab ta kodanikunime Kristina Tamm. Ta on olnud Tartu Kõrgema Kunstikooli filosoofia ja kunstiajaloo lektor. Näitustel on ta osalenud alates 2010. aastast.

#### Osalemisi näitustel
* 20. detsember 2013 – 12. jaanuar 2014. Tartu kunstnike aastalõpunäitus 2013. Tartu Kunstimaja
* 18. detsember 2015 – 10. jaanuar 2016. Tartu kunsti aastanäitus 2015. Tartu Kunstimaja
* 5. september – 4. oktoober 2015 "Eesti matus", Kondase Keskus 
* 30. juuli 2016 – 21. august 2016. Puud. Tartu Kunstimaja
* 4. oktoober 2018 – 27. oktoober 2018. Abstraktio. Kulttuuritalo Laikku, Soome

## Loomingu kohandused
Tallinna Ülikooli Balti filmi, meedia ja kunstide instituudi üliõpilastel on valminud adaptatsioon novellist "Kolhoosi miss", mis linastus 2022. aasta detsembris osana eesti novellide põhjal loodud lühifilmide kassetis "Põgenikud".

## Tunnustus
* 2018 Friedebert Tuglase novelliauhind ("Auk". Looming 2017, nr 2)
* 2021 Friedebert Tuglase novelliauhind ("Kolhoosi miss". Looming 2020, nr 3)
* 2022 Kirjastuse Hea Lugu ajalooliste romaanide võistluse III koht (käsikiri "Minu venna keha") 
* 2022 A.H. Tammsaare kirjanduspreemia nominent (romaan "Minu venna keha") 
* 2022 Eesti Kultuurkapitali kirjanduse sihtkapitali aastapreemia nominent proosa kategoorias (lühiproosakogu "Kolhoosi miss") 
* 2023 Ajakirja Looming aastapreemia novelli "Mäed" (Looming 2022, nr 2) eest 
* 2023 Aasta kirjanik  (romaan "Minu venna keha")
* 2025 A. H. Tammsaare nimeline kirjanduspreemia

## Viited

## Välislingid

* Leena Käosaar. Lohut(amat)use määr. Keel ja Kirjandus 12, 2023 
* Eero Epner. Kaitsetusest nostalgia ees Müürileht, juuli 2023 
* Anna Linda Varik. "Kolhoosi missi" tuleks lugeda nagu luulet   Värske Rõhk, juuli 2023 
* Johanna Ross. Märgade jalgade tunne Vikerkaar 4-5, 2023 
* Liina Haabu. Lilli Luugi rusuv lumm Eesti Ekspress, 10. mai 2023 
* Sveta Grigorjeva. Midagi nii head pole te eesti kirjanduses ammu lugenud Looming 2, 2023 
* Brigitta Davidjants. Lilli Luugi kaadritagune maailm  Eesti Päevaleht, 6. veebruar 2023 
* Vilja Kiisler. Sametised sõnad, sügav sisu Sirp, 27. jaanuar 2023 
* Alvar Loog. 360 kraadi kaamost ja kadu.   Postimees, 24. oktoober 2022 
* Made Luiga. Pimesikumäng Sirp, 21. oktoober 2022 
* Lapsepilk laseb olla vaba ja julge. Sirp, 5. märts 2022 
* Auhind – Friedebert Tuglase novelliauhind. Sirp, 2. märts 2018